Nóg 'n tropiese storm op pad | Maroela Media
Satellietfoto van matige tropiese storm Guambe (17 Februarie 2021) (Foto: EUMETSAT 2021 via SA Weerdiens)
Die Suid-Afrikaanse Weerdiens het gesê volgens huidige voorspellings sal Guambe nie enige negatiewe impak op Suid-Afrika in die komende paar dae hê nie, en die stelsel sal na verwagting oos van die land se grense bly.
Guambe is die sewende tropiese stelsel in die suidwestelike Indiese Oseaan hierdie seisoen en word tans geklassifiseer as 'n matige tropiese storm met 'n sentrale drukking van 990 hPa (hektopascal), maar sal oor die volgende paar dae sterker word.
As 'n matige tropiese storm sal Guambe gepaard gaan met oppervlakwind van tussen 63 en 89 km/h.
Alhoewel Suid-Afrika waarskynlik nie enige negatiewe impak van Guambe sal beleef nie, sal 'n kombinasie van spoelreën en grootskaalse oorstromings 'n groot deel van die kus en aangrensende binneland van suidelike Mosambiek tref.
"Dit is tans hoogs onwaarskynlik dat Guambe Suid-Afrika direk sal raak, maar die Suid-Afrikaanse Weerdiens wil graag benadruk dat, net soos met alle tropiese storms wêreldwyd, is daar baie onsekerheid oor die akkurate voorspelling van toekomstige beweging van Guambe. Tropiese storms is grootliks onvoorspelbaar en het soms onreëlmatige bewegings."
Die jongste voorspelling van Guambe oor die volgende paar dae (Foto: Verskaf deur WMO RSMC La Reunion (MeteoFrance) via SA Weerdiens)
Hi Maroela, as die storm SA gaan mis, is dit dan werklik "op pad"? Ek dink maar net dat dit onnodig paniek kan veroorsaak?